
Σε εξέλιξη οι αιτήσεις εισαγωγής στις 30 ΣΑΕΚ της ΔΥΠΑ για το εκπαιδευτικό έτος 2026-2027
Σε εξέλιξη βρίσκεται η ηλεκτρονική υποβολή αιτήσεων για την εισαγωγή σπουδαστών στις 30 Σχολές Ανώτερης Επαγγελματικής Κατάρτισης (ΣΑΕΚ) της ΔΥΠΑ, για το εκπαιδευτικό έτος 2026-2027, σε 46 ειδικότητες υψηλής ζήτησης στην αγορά εργασίας.
Δικαίωμα υποβολής αίτησης έχουν οι κάτοχοι απολυτηρίου Γενικού ή Επαγγελματικού Λυκείου, ανεξαρτήτως ηλικίας. Οι αιτήσεις υποβάλλονται αποκλειστικά μέσω της Ενιαίας Ψηφιακής Πύλης της Δημόσιας Διοίκησης (gov.gr), με τη χρήση κωδικών TAXISNet, έως την Παρασκευή 11 Σεπτεμβρίου 2026 και ώρα 23:59, στην ηλεκτρονική διεύθυνση:
https://www.gov.gr/el/services/1000501/eggraphe-se-saek-tis-dypa
Η διαδρομή στην Ενιαία Ψηφιακή Πύλη είναι:
gov.gr → Εκπαίδευση → Εγγραφή σε σχολείο → Εγγραφή σε ΣΑΕΚ της ΔΥΠΑ.
Τα απαιτούμενα δικαιολογητικά είναι ο τίτλος σπουδών και το δελτίο αστυνομικής ταυτότητας, σε ηλεκτρονική μορφή PDF.
Κάθε ενδιαφερόμενος μπορεί να επιλέξει έως τρεις (3) ειδικότητες, κατά σειρά προτίμησης, από το σύνολο των 46 προσφερόμενων ειδικοτήτων, σε έως δύο (2) ΣΑΕΚ.
Οι ενδιαφερόμενοι μπορούν να δουν τις ειδικότητες και την προκήρυξη στην ηλεκτρονική διεύθυνση
https://www.dypa.gov.gr/iek-oaed-arkhiki-epaghghelmatiki-katartisi?tab=spoydastes-stis-saek&tab2=etos-katartisis-2026-2027&tab3=
Για όσους δεν έχουν ακόμη αποφασίσει ποια ειδικότητα ή εκπαιδευτική δομή ταιριάζει καλύτερα στα ενδιαφέροντα και τους στόχους τους, η ΔΥΠΑ προσφέρει πλέον μια νέα ψηφιακή λύση καθοδήγησης.

DYPA_GO: ο νέος ψηφιακός σύμβουλος της ΔΥΠΑ
Στο πλαίσιο του ψηφιακού μετασχηματισμού της υπηρεσίας, στην πύλη https://schools.dypa.gov.gr/ λειτουργεί πλέον και ο έξυπνος ψηφιακός βοηθός DYPA_GO, διαθέσιμος 24 ώρες το 24ωρο και ειδικά σχεδιασμένος για κάθε υποψήφιο που αναζητά το επόμενο εκπαιδευτικό ή επαγγελματικό του βήμα. Μέσα από μια φιλική και διαδραστική ροή συνομιλίας, ο DYPA_GO παρέχει πληροφορίες για τη δομή των προγραμμάτων και συνδέει τον ενδιαφερόμενο με σύγχρονες ειδικότητες υψηλής ζήτησης σε οκτώ (8) διαφορετικούς τομείς, καθώς και με το δίκτυο των 89 εκπαιδευτικών δομών της ΔΥΠΑ σε όλη τη χώρα.
Με βάση τα ενδιαφέροντα, την ηλικία και τους στόχους του χρήστη, ο DYPA_GO τον καθοδηγεί βήμα-βήμα στην επιλογή της εκπαιδευτικής δομής της ΔΥΠΑ που ανταποκρίνεται καλύτερα στις ανάγκες του. Παράλληλα, με λίγα μόνο κλικ, παρουσιάζει με σαφήνεια τις παροχές φοίτησης, όπως δωρεάν εκπαίδευση, αμειβόμενη πρακτική άσκηση/μαθητεία, ασφάλιση και δυνατότητα αναβολής στράτευσης.
Η πρόσβαση στον ψηφιακό σύμβουλο DYPA_GO παρέχεται και μέσω της διαδρομής: gov.gr → Εκπαίδευση → Εγγραφή σε σχολείο → Εγγραφή σε ΣΑΕΚ της ΔΥΠΑ → Επικοινωνία → Επικοινωνία με τον Φορέα Εξυπηρέτησης.
Οι ενδιαφερόμενοι μπορούν να επισκεφθούν την πύλη https://schools.dypa.gov.gr/, να συνομιλήσουν με τον DYPA_GO και να ενημερωθούν για τις επιλογές εκπαίδευσης και κατάρτισης που προσφέρει η ΔΥΠΑ.

Δελτίο Τύπου  

    Σε εξέλιξη οι αιτήσεις εισαγωγής στις  30  ΣΑΕΚ   της ΔΥΠΑ για το  εκπαιδευτικό έτος 2026 - 2027   Σε  εξέλιξη βρίσκεται η ηλεκτρονική υποβολή αιτήσεων για την εισαγωγή  σπουδαστών στις 30 Σχολές Ανώτερης Επαγγελματικής Κατάρτισης (ΣΑΕΚ) της  ΔΥΠΑ, για το εκπαιδευτικό έτος 2026 - 2027, σε 46 ειδικότητες υψηλής ζήτησης  στην αγορά εργασίας.   Δικαίωμα υποβολής αίτηση ς έχουν οι κάτοχοι απολυτηρίου Γενικού ή  Επαγγελματικού Λυκείου, ανεξαρτήτως ηλικίας. Οι αιτήσεις υποβάλλονται  αποκλειστικά μέσω της Ενιαίας Ψηφιακής Πύλης  της Δημόσιας Διοίκησης  (gov.gr),  με  τη  χρήση κωδικών TAXISNet,  έως την Παρασκευή 11 Σεπτεμβρίου 2026   και  ώρα 23:59,   στη ν ηλεκτρονική   διεύθυνση:   https://www.gov.gr/el/services/1000501/eggraphe - se - saek - tis - dypa   Η διαδρομή  στην Ενιαία Ψηφιακή Πύλη είναι:   gov.gr  ?   Εκπαίδευση  ?  Εγγραφή σε σχολείο  ?  Εγγραφή σε ΣΑΕΚ της ΔΥΠΑ .   Τα απαιτούμενα δικαιολογητικά είναι ο τίτλος σπουδών και το δελτίο αστυνομικής  ταυτότητας, σε ηλεκτρονική μορφή PDF.   Κάθε ενδιαφερόμενος μπορεί να επιλέξει έως τρεις (3) ειδικότητες, κατά σειρά  προτίμησης, από το σύνολο των 46 προσφερόμενων ειδικοτήτων, σε έως δύο (2)  ΣΑΕΚ.   Οι ενδιαφερόμενοι μπορούν να δουν τις ειδικότητες και την προκήρυξη στην  ηλεκτρονική διεύθυνση   https://www.dypa.gov.gr/iek - oaed - arkhiki - epaghghelmatiki - katartisi?tab=spoydastes - stis - saek&tab2=etos - katartisis - 2 026 - 2027&tab3 =   Για όσους δεν έχουν ακόμη αποφασίσει ποια ειδικότητα ή εκπαιδευτική δομή  ταιριάζει καλύτερα στα ενδιαφέροντα και τους στόχους τους, η ΔΥΠΑ προσφέρει  πλέον μια νέα ψηφιακή λύση καθοδήγησης.  

